TE: Henkilövuokrafirman pomo vaatii rajoja auki ja asennemuutosta – "Kymmeniä tuhansia ulkomaalaisia Suomeen"

Kuvituskuva. Arkisto

Mikko Välimaa

Henkilövuokraukseen ja rekrytointiin erikoistuneen Baronan toimitusjohtaja Minna Vanhala-Harmanen vaatii, että Suomen on avattava rajojaan ulkomaalaisille työntekijöille.

Vanhala-Harmanen sanooTalouselämälle, että Suomeen tarvitaan kymmeniä tuhansia uusia työntekijöitä ulkomailta.

Vanhala-Harmasen mukaan Suomesta ei työvoimapulaan saada helpotusta, vaikka palkkoja nostettaisiin.

– Paremman palkan tarjoaminen voisi toimia, jos työntekijöitä olisi tarjolla – mutta kun heitä ei ole, Vanhala-Harmanen sanoo TE:lle.

Hän viittaa työnantajien Elinkeinoelämän keskusliiton EK:n uusimaan työnantajille tehtyyn kyselyyn, jossa 28 prosenttia yrityksistä kertoi, että rekrytoinnin vaikeudet ovat haitta kasvulle.

Asiantuntijat ovat olleet erimielisiä EK:n tilastoista. Ekonomisti Roger Wessman huomautti äskettäin, että samanlainen tilanne kuin nyt vallitsi Suomessa myös edellisen nousukauden alla 2006.Tuolloin työttömiä onnistuttiin Suomessa työllistämään, ja työttömyysluvut pienenivät selvästi.

Baronan liikevaihtoa työmarkkinoiden viime aikainen vilkastuminen on hyödyttänyt. TE:n mukaan yhtiön liikevaihto yltää tänä vuonna 367 miljoonaan euroon, kun viime vuonna se oli 335 miljoonaa.

Barona toimii 10 maassa ja houkuttelin maa rekrytoinnille on Vanhala-Harmasenmukaan Ukraina. Sieltä löytyy nyt etenkin teollisuuden työntekijöitä.

Vanhala-Harmasen mukaan työvoiman liikkuvuuden helpottaminen byrokratiaa purkamalla ei Suomessa riitä, vaan verorahoista pitää maksaa myös suomen kielen opetus työntekijälle ja tämän perheelle.

– Näin saadaan ihmiset jäämään Suomeen.

Ay-puolella vaatimukset rajojen avaamisesta ovat herättäneet kritiikkiä. Rakennusliiton varapuheenjohtajaKyösti Suokas ärähti asiasta viime syksynä, kun eduskunta keskusteli työvoiman liikkuvuuden helpotuksista.

Suokas lähettitoimitukselle kuvan, jonka hän olisaanut eläköityneeltä ay-toimitsijalta. Kuvassa ukrainalaisenravintolan seinäilmoituksella haettiin töihin rakennus- jasekatyömiehiä 10-tuntisiin työpäiviin noin 3,20 euron päiväpalkalla.

– Kun elintaso ero Suomeen on näin valtava, on selvää, että tulijoita tänne riittäisi, Suokas kommentoi viime syksyn haastattelussa HU:lle.

Minna Vanhala-Harmasen mukaan ensimmäisenä Suomessa pitäisi luopua työvoiman saatavuusharkinnasta EU- ja Eta-alueiden ulkopuolelta.

Suomessa kaivattaisiin myös asennemuutosta. Suomalaisten työkavereiden, naapureiden ja julkisissa liikkumisvälineissä matkustavien pitäisimuuttaa asennettaan ja toivottaa uudet tulijat tervetulleiksi, Harmala-Vanhanen sanoo.